text: CO2 útlátið minkað nærum 3% í 2015
text: #000000
text: Men sum heild hevur samlaða útlátið av vakstrarhúsgassi í Føroyum verið rættiliga javnt seinastu árini.
text: #000001
text: Hóast samlaða útlátið seinnu árini nærum hevur verið tað sama ár fyri ár, so sæst, tá hugt verður nærri at nýggjastu tølunum, at útlátið frá útlendskum fiskiskipum og elframleiðslu er minkað, meðan útlátið frá húsarhaldum er økt.
text: #000002
text: Mest týðandi broytingin í útlátinum í 2015 er, at útlátið av vakstrarhúsgassi frá elframleiðslu er minkað. Vindmyllur og vatnorka síggjast týðuliga aftur í tølunum sum ein minkandi nýtsla av olju á elverkunum. Soleiðis var eisini í fjør. Onki er at ivast í, at útbyggingin av varandi orku hjá SEV er ein røtt leið at ganga. Henda útbygging var orsøk til, at samlaða útlátið minkaði 1,7% í fjør.
text: #000003
text: Søla av olju til útlendsk fiskiskip var munandi minni í fjør enn í 2014. Samlaða útlátið gjørdist 2,4% minni av hesi orsøk. Ikki er kannað nærri, hví útlendsk skip keypa minni olju, møguliga er talan bara um sveiggj í tølunum. Ein møguleiki er tó, at útlendsk fiskiskip í fjør í størri mun keyptu olju frá móðurskipum, sum koma handavegin við olju. Henda sølan verður ikki skrásett í almennu hagtølunum í Føroyum og telur tí ikki við í føroysku uppgerðini av vakstrarhúsgassi.
text: #000004
text: Meðan SEV og útlendsku fiskiskipini fáa útlátið at minka, fær økt oljunýtsla hjá húsarhaldum útlátið at vaksa. Oljunýtslan hjá føroyskum húsarhaldum øktist meira enn 10% í fjør. Hetta kann tykjast sum skeiv gongd, nú oljunýtslan, og harvið eisini útlátið av vakstrarhúsgassi frá húsarhaldum, er minkað spakuliga nógvu seinastu árini. Men orsøkin er tíanbetur, at 2015 var eitt heldur kalt ár og væl meira av olju varð brúkt til at hita hús við. Oljunýtslan til upphiting fylgir neyvt hvussu kalt veðrið er.
text: #000005
text: Eitt nýggjari slag av vakstrarhúsgassi, HFC-gass, er seinnu árini vorðið týðuligari í uppgerðini. Vøksturin í útlátinum seinastu trý árini kemst av øktum innflutningi av HFC-507a, sum verður brúkt í køliskipanum umborð á fiskiskipum ístaðin fyri ozonoyðandi evnið HCFC-22 (freon-22, R-22), sum ikki er loyvt at innflyta longur.
text: #000006
text: Í næstu viku verður kunnað um, hvussu gongur hjá Føroyum at náa málunum í almenna veðurlagspolitikkinum.
text: #000007
text: Les meira um uppgerðina herFrágreiðing um uppgerðin av útlátið av vakstrarhúsgassi, 1990-2015
text: #000008
text: ArbeiðsøkirMatrikulLand- og sjókortLandsfólkayvirlit og navnamálTinglýsingElveitingareftirlitArbeiðsøkirOrkaSkógrøktNáttúruverndUmhvørvisverndNorðurlendskt samstarvSnarvegirGóðkenningar og loyvirKunngerðartalvaStarvsfólkOyðubløðUmhvørvisstovanUm UmhvørvisstovunaStarvsfólkSambandPrivatlívspolitikkur
text: #000014
text: MatrikulLand- og sjókortLandsfólkayvirlit og navnamálTinglýsingElveitingareftirlit
text: #000015